Mei 2021 – Hoër Volkskool
Petrie van der Merwe het verlede naweek aan 'n SATA tennistoernooi in Port Elizabeth deelgeneem. Hy het 'n tweede plek in die mans ope behaal en hy en sy maat, Brandon Riesenberg, het die dubbels gewen.
Zanki Botha met haar perd Sparkling Nite, is Vrydagaand as die SA kampioen vyfgang ruiter 18 jaar en onder aangewys. Baie geluk!
OP Hokkie proewe
Baie geluk aan Dané Thiart (links) en Mia du Plessis! Hul is albei deur na die volgende rondte 0.18 hokkie OP proewe wat die Sondag, 30 Mei, plaasvind by Diocesan School for Girls (DSG) in Grahamstad. Baie sterkte!
Hoër Volkskool se hokkie-afrigter, Claudia Cooke, is verkies as assistent-afrigter vir die Oostelike Provinsie o.16A hokkiespan. Baie geluk, Claudia. Ons is bly jy is deel van die Volkskool-familie!
Reese Afrika is opgeneem in die Beyers Naude netbalspan wat die afgelope naweek aan die Sarah Baartman proewe te Humansdorp deelgeneem het. Baie geluk, Reese.
, 12 Mei 2021, is die rooi tapyt uitgerol vir 100 gaste. Laer Volkskool het 'n Kaas en Wynfunksie gehou met die bekendstelling van ons eeufees logo. Selfs Vollie Volkskool het die spoggeleentheid bygewoon.
Tanya Nieuwoudt is gekies om deel te neem aan die Sarah Baartman netbalproewe. Sy gaan hierdie naweek aan die Ooskaap proewe te Oos Londen deelneem. Baie sterkte met die proewe. Ons hou duimvas!
Doelgerig, goeie spangees en baie uithouvermoë op die hokkieveld tydens gister se hokkieproewe. Goed gedoen!
GRT Hardeware borg eerste XV
Graaff-Reinet Hardeware is die trotse borg van die pragtige oefenhemde vir ons eerste rugbyspan by Hoër Volkskool. Jacques Stannard van Graaff-Reinet Hardeware het die hempies aan Alwyn van der Merwe (kaptein) en GP Borcherds (onderkaptein) oorhandig. Coach Jaco en die span is tans hard besig met voorbereidings vir hulle wedstryd die eerskomende naweek.